text: Forældreformand: Husk at tale positivt om skolen derhjemme
  16 august 2016 kl. 19.56
  Det er vigtigt at der bliver talt godt om skolen derhjemme. Det kan være med til at skabe bedre resultater, mener formanden for Skole & Samfund Mette With Hagensen.
  Både de skoler der klarer sig skidt i Cepos kvalitetsundersøgelsen og forældrene, kan være med til at forbedre resultaterne, hvis der bliver talt mere positivt om skolen. Det mener Mette With Hagensen, der slår fast, at det er vigtig at tale med børnene om skolegangen og gerne på en positiv måde.
  Samtidig er det vigtigt med et godt samspil mellem skolen og forældrene, mener Mette With Hagensen.
  
  